အ

အ ()ဂှ် ပၞောဝ်ကဵု ဗျည်မန် ခေတ်တၟိ (၃၅) မဂှ် ဒှ်အက္ခရ် မရနုက်ကဵု ပိစှ်ောပိတုဲ ပ္ဍဲကဵုအရေဝ်မန် မၞုံရမ္သာင်ၜါၜါ ရမ္သာင်သာ ကဵု ရမ္သာင်ဇြိုင်ဂှ်မ္ဂး "အ" ဂှ် ဒှ်ဗျည်ရမ္သာင်ၜါတုဲ ဗွဲဓမ္မတာ ပၠုပ်လဝ် ပ္ဍဲဂကောံဗျည်ပထမ။ ရမ္သာင်မန် မွဲဂကောံမနွံပန်ပန်ဂှ် "အ" ဂှ် ဒှ်ဗျည် နွံပ္ဍဲဒၞာဲရမ္သာင်ကၠာအိုတ် ကေုာံ မရနုက်ကဵုပိ၊ ဣဏအ်ဂှ် "အ" သာ၊ "?" သာဇြိုဟ်၊ "အ" ဇြိုင်၊ "?" ဇြိုင်ဇြိုဟ်။ ဆဂး နဒဒှ် ဗျည်ဒုတိယဂှ် ၜိုန်ရ နကဵုရမ္သာင် နွံကီုလေဝ် စကာအောန် စဵုကဵုဂၠာဲဟွံဆဵုရ။Bee Htaw Monzel (2018) Comparison of Mon and Pyu Writing Systems and Myittha Inscription pp. 38-39

ဝင်
 အက္ခရ်ရုပ် အဳဂျပ်  အ အက္ခရ် ပရဝ်တဝ်-သေမိတိစ်  အ အက္ခရ် ဗြဟ္မီ အ အက္ခရ် ဂြန္ထ အ အက္ခရ် မန်ခေတ်လၟုဟ် အ 25px 25px 20px 20px အ
အက္ခရ် "အ" ဝွံ နူတမ် ကၠုင်နူ အက္ခရ်ဂြန္ထ နူဒေသဍုင်အိန္ဒိယသၠုင်ကျာ ဗွဲမဂၠိုင်ကော်ခဴစ အက္ခရ်ပလ္လဝ နူအေဒဳ (၅-၆) ဗွဝ်ကၠံရ။ အက္ခရ်ပလ္လဝဂှ် စောန်ဆက်ကၠုင် နူအက္ခရ်ဗြဟ္မဳ။"Pallava script" SkyKnowledge.com date=2010-12-30တမ်မူလ အက္ခရ်ဗြဟ္မဳဂှ် တၠပညာတအ် လညာတ်ဟွံတုပ် ရေင်သကအ်ကီုလေဝ် လညာတ် Georg Bühler မဟီုလဝ် ဒဒှ်ရ အက္ခရ်ဗြဟ္မဳ နူတမ် မကၠုင်နူသေမိတိစ် (Semitic)ရ။ အတိုင်လညာတ်ညးမ္ဂး ပ္ဍဲၜိုတ် ဘဳသဳ ၆ ဗွဝ်ကၠံဂှ် ဗဗၞးတအ် ကေတ်အက္ခရ်ဂှ်တုဲ ညံင်ဂွံကိတ်ညဳ ကုရမ္သာင်သံသကြိုတ် ကေုာံ ပြကြိုတ်ဂှ် ညးတအ် ဖန်ဗဒှ်လဝ်ရ။Cristian Violatti (14 Nov 2016) A ancient history Encyclopedia; Brahmi Script လညာတ်တၠပညာ မပ္တံကဵု G.R. Hunter, S.R. Rao, John Newberry ကေုာံ Krishna Rao တအ် ညာတ်ကေတ် အက္ခရ်ဗြဟ္မဳဂှ် နွံအဆက်တမ် နူကဵု အက္ခရ်/သင်္ကေတအိန္ဒူ (Indus script/Indus symbol) ရ။ Salomon, Richard, On the Origin Of The Early Indian Scripts: A review Article Journal of the American Oriental Society 115.2 (1995), 271-279Rajat K Pal, A New Light on the decipherment of Indus-Saraswati Script Retrieved 19-09-2019.

နိဿဲ

Category:ကဏ္ဍအဓိက!
Category:BEHM